SK
L 205/118
Úradný vestník Európskej únie
5.8.2022
ii) osvedčenie o uvoľnení do prevádzky a podrobné záznamy o údržbe týkajúce sa posledného vykonania akejkoľvek plánovanej údržby a akejkoľvek následnej neplánovanej údržby všetkých súčastí s obmedzenou životnosťou a komponentov, kontrolovaných počas životnosti, až kým plánovaná údržba nebola nahradená inou plánovanou údržbou, ktorá je rozsahom a podrobnosťou rovnocenná, ale vzťahuje sa najmenej na obdobie 36 mesiacov; iii) osvedčenie o uvoľnení do prevádzky a vyhlásenie vlastníka o prebratí akéhokoľvek komponentu, ktorý je namontovaný do lietadla ELA2 bez formulára EASA 1 v súlade s ustanovením 21.A.307 písm.
b) bodom 2 prílohy I (časť 21) k nariadeniu (EÚ) č. 748/2012, ale ktoré sa vzťahuje najmenej na obdobie 36 mesiacov; iv) osvedčenie o uvoľnení do prevádzky a vyhlásenie vlastníka o prebratí akéhokoľvek komponentu, ktorý je namontovaný do lietadla bez formulára EASA 1 v súlade s ustanovením 21L.A.193 písm.
b) bodom 2 prílohy Ib (časť 21 Light) k nariadeniu (EÚ) č. 748/2012, ale ktoré sa vzťahuje najmenej na obdobie 36 mesiacov.“
4.
V ustanovení M.A.401 sa písmeno b) nahrádza takto: „b) Na účely tejto prílohy sú použiteľnými údajmi o údržbe ktorékoľvek z týchto údajov: 1. každá príslušná požiadavka, postup, norma alebo informácia vydaná príslušným orgánom alebo agentúrou; 2. každý príslušný príkaz na zachovanie letovej spôsobilosti; 3. príslušné pokyny pre zachovanie letovej spôsobilosti a ostatné pokyny na údržbu vydané držiteľom typového osvedčenia, držiteľom doplnkového typového osvedčenia, deklarantom vyhlásenia o súlade projektu a ktoroukoľvek inou organizáciou, ktorá uverejňuje také údaje v súlade s prílohou I (časť 21), prípadne prílohou Ib (časť 21 Light) k nariadeniu (EÚ) č. 748/2012; 4. v prípade komponentov schválených na inštaláciu držiteľom schválenia projektu alebo deklarantom vyhlásenia o súlade projektu príslušné pokyny na údržbu uverejnené výrobcami komponentov a prijateľné pre držiteľa schválenia projektu alebo deklaranta vyhlásenia o súlade projektu; 5. každý príslušný údaj vydaný v súlade s ustanovením 145.A.45 písm. d).“
5.
V ustanovení M.A.501 sa písmeno a) bod 1 nahrádza takto: „1.
Komponenty, ktoré sú v uspokojivom stave, uvoľnené na formulári EASA 1 alebo rovnocennom dokumente a označené v súlade s podčasťou Q prílohy I (časť 21), prípadne prílohou Ib (časť 21 Light) k nariadeniu (EÚ) č. 748/2012, pokiaľ nie je stanovené inak v ustanovení 21.A.307 prílohy I (časť 21) alebo ustanovení 21L.A.193 prílohy Ib (časť21 Light) k nariadeniu (EÚ) č. 748/2012 alebo v tejto prílohe (časť M) alebo v prílohe Vd (časť CAO).“
6.
Ustanovenie M.A.502 sa mení takto: i)
Písmeno a) sa nahrádza takto: „a) Údržbu komponentov iných než tých, ktoré sú uvedené v ustanovení 21.A.307 písm.
b) bodoch 2 až 6 prílohy I (časť 21), prípadne ustanovení 21L.A.193 písm.
b) bodoch 2 až 6 prílohy Ib (časť 21 Light) k nariadeniu (EÚ) č. 748/2012, vykonávajú organizácie vykonávajúce údržbu schválené v súlade s podčasťou F tejto prílohy alebo v súlade s prílohou II (časť 145), prípadne s prílohou Vd (časť CAO).“
ii) Písmeno d) sa nahrádza takto: „d) Údržbu komponentov uvedených v ustanovení 21.A.307 písm.
b) bode 2 prílohy I (časť 21) alebo v ustanovení 21L.A.193 písm.
b) bode 2 prílohy Ib (časť 21 Light) k nariadeniu (EÚ) č. 748/2012, keď je komponent namontovaný na lietadle alebo dočasne odmontovaný na zlepšenie prístupu, vykonáva organizácia vykonávajúca údržbu lietadiel schválená v súlade s podčasťou F tejto prílohy alebo s prílohou II (časť 145), prípadne s prílohou Vd (časť CAO), alebo osvedčujúci personál uvedený v ustanovení M.A.801 písm.
b) bode 1, prípadne pilot-vlastník uvedený v ustanovení M.A.801 písm.
b) bode 2.
V prípade údržby komponentov vykonávanej v súlade s týmto písmenom sa nevydáva formulár EASA 1, ale vzťahujú sa ňu požiadavky na uvoľnenie lietadla do prevádzky uvedené v ustanovení M.A.801.“